CELEX: 32010R0243
Language: ro
Date: 2010-03-23 00:00:00
Title: Regulamentul (UE) nr. 243/2010 al Comisiei din 23 martie 2010 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește îmbunătățirile aduse Standardelor Internaționale de Raportare Financiară (IFRS) (Text cu relevanță pentru SEE)

24.3.2010   
            
            
               RO
            
            
               Jurnalul Oficial al Uniunii Europene
            
            
               L 77/33
            
         REGULAMENTUL (UE) NR. 243/2010 AL COMISIEI
   din 23 martie 2010
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește îmbunătățirile aduse Standardelor Internaționale de Raportare Financiară (IFRS)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2) au fost adoptate anumite standarde internaționale și interpretări existente la 15 octombrie 2008.
            
         
               (2)
            
            
               În aprilie 2009, în cadrul procesului său anual de îmbunătățire care are ca scop raționalizarea și clarificarea standardelor internaționale de contabilitate, Consiliul pentru standarde internaționale de contabilitate (IASB) a publicat îmbunătățiri aduse Standardelor Internaționale de Raportare Financiară, denumite în continuare „îmbunătățirile IFRS”. Cea mai mare parte a amendamentelor reprezintă clarificări sau corectări ale standardelor IFRS existente sau amendamente impuse de modificările anterioare ale standardelor IFRS. Amendamentele aduse IFRS 8, IAS 17, IAS 36 și IAS 39 includ modificări ale cerințelor existente și completări ale liniilor directoare pentru implementarea acestor cerințe.
            
         
               (3)
            
            
               Consultarea cu Grupul de experți tehnici (TEG) din cadrul Grupului consultativ european pentru raportarea financiară (EFRAG) confirmă faptul că îmbunătățirile IFRS îndeplinesc criteriile tehnice pentru adoptare prevăzute la articolul 3 alineatul (2) din Regulamentul (CE) nr. 1606/2002. În conformitate cu Decizia 2006/505/CE a Comisiei din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG) (3), Grupul de examinare a avizelor privind standardele contabile a analizat avizul EFRAG privind adoptarea și a confirmat Comisiei că acesta este echilibrat și obiectiv.
            
         
               (4)
            
            
               Prin urmare, Regulamentul (CE) nr. 1126/2008 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1126/2008 se modifică după cum urmează:
   
               1.
            
            
               Standardele Internaționale de Raportare Financiară IFRS 2, IFRS 5 și IFRS 8 se modifică conform anexei la prezentul regulament;
            
         
               2.
            
            
               Standardele Internaționale de Contabilitate IAS 1, IAS 7, IAS 17, IAS 36, IAS 38 și IAS 39 se modifică conform anexei la prezentul regulament;
            
         
               3.
            
            
               Interpretările Comitetului pentru Interpretarea Standardelor Internaționale de Raportare Financiară (IFRIC) 9 și 16 se modifică conform anexei la prezentul regulament.
            
         Articolul 2
   Societățile aplică amendamentele la standardele menționate la articolul 1 cel mai târziu de la data începerii primului lor exercițiu financiar care debutează după 31 decembrie 2009.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 martie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 243, 11.9.2002, p. 1.
   
      (2)  JO L 320, 29.11.2008, p. 1.
   
      (3)  JO L 199, 21.7.2006, p. 33.
   
      ANEXĂ
      
         STANDARDE INTERNAȚIONALE DE CONTABILITATE
      
      
         Îmbunătățiri aduse Standardelor Internaționale de Raportare Financiară
      
      
         „Reproducerea permisă în Spațiul Economic European. Toate drepturile existente rezervate în afara SEE, cu excepția dreptului de reproducere în scopul uzului personal sau în alte scopuri legitime. Mai multe informații sunt disponibile pe site-ul IASB www.iasb.org”
      
         Modificarea IFRS 2 Plata pe bază de acțiuni
         
      
      Punctele 5 și 61 se modifică.
      DOMENIU DE APLICARE
      
                  5
               
               
                  Conform celor menționate la punctul 2, prezentul IFRS … Totuși, o entitate nu trebuie să aplice prezentul IFRS tranzacțiilor în care entitatea dobândește bunuri ca parte a activelor nete dobândite într-o combinare de întreprinderi conform definiției din IFRS 3 Combinări de întreprinderi (revizuit în 2008), într-o combinare de entități sau întreprinderi aflate sub control comun conform descrierii de la punctele B1-B4 din IFRS 3, sau contribuția unei întreprinderi la formarea unei asocieri în participație conform definiției din IAS 31 Interese în asocierile în participație. Așadar, instrumentele de capitaluri proprii emise … (și, prin urmare, intră sub incidența prezentului IFRS).
               
            DATA INTRĂRII ÎN VIGOARE
      
                  61
               
               
                  IFRS 3 (revizuit în 2008) și Îmbunătățirile aduse IFRS-urilor publicate în aprilie 2009 au modificat punctul 5. O entitate trebuie să aplice aceste modificări pentru perioadele anuale care încep la 1 iulie 2009 sau ulterior acestei date. Se permite aplicarea anterior acestei date. Dacă o entitate aplică IFRS 3 (revizuit în 2008) pentru o perioadă anterioară, modificările trebuie aplicate și pentru acea perioadă anterioară.
               
            
         Modificarea IFRS 5 Active imobilizate deținute în vederea vânzării și activități întrerupte
         
      
      Se adaugă punctele 5B și 44E.
      DOMENIU DE APLICARE
      
                  5B
               
               
                  Prezentul IFRS specifică prezentările de informații cerute cu privire la activele imobilizate (sau grupurile destinate cedării) clasificate drept deținute în vederea vânzării sau operațiuni întrerupte. Prezentările de informații din alte IFRS-uri nu se aplică unor astfel de active (sau grupuri destinate cedării) în afară de cazul în care acele IFRS-uri prevăd:
                  
                              (a)
                           
                           
                              prezentări de informații specifice cu privire la activele imobilizate (sau grupurile destinate cedării) clasificate drept deținute în vederea vânzării sau operațiuni întrerupte; sau
                           
                        
                              (b)
                           
                           
                              prezentări de informații despre evaluarea activelor și datoriilor dintr-un grup destinat cedării care nu intră în domeniul de aplicare a dispoziției de evaluare din IFRS 5 și astfel de prezentări de informații nu sunt furnizate deja în alte note la situațiile financiare.
                           
                        Prezentările suplimentare de informații despre activele imobilizate (sau grupurile destinate cedării) clasificate drept deținute în vederea vânzării sau operațiuni întrerupte ar putea fi necesare pentru conformarea cu dispozițiile generale din IAS 1, în special cu punctele 15 și 125 din acel standard.
               
            DATA INTRĂRII ÎN VIGOARE
      
                  44E
               
               
                  Punctul 5B a fost adăugat de Îmbunătățirile aduse IFRS-urilor publicate în aprilie 2009. O entitate trebuie să aplice în mod prospectiv modificarea pentru perioadele anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificarea pentru o perioadă anterioară, entitatea trebuie să prezinte acest fapt.
               
            
         Modificarea IFRS 8 Segmente operaționale
         
      
      Punctele 23 și 36 se modifică. Punctul 35A se adaugă.
      PREZENTAREA INFORMAȚIILOR
      
         Informații despre profit sau pierdere, active și datorii
      
      
                  23
               
               
                  O entitate trebuie să raporteze o evaluare a profitului sau pierderii pentru fiecare segment raportabil. O entitate trebuie să raporteze o evaluare a activelor totale și a datoriilor pentru fiecare segment raportabil dacă astfel de valori sunt furnizate în mod periodic principalului factor decizional operațional. O entitate trebuie să prezinte, de asemenea, următoarele informații despre fiecare segment raportabil, dacă valorile specificate sunt incluse în evaluarea profitului sau pierderii pe segment, examinat(e) de către principalul factor decizional operațional sau sunt furnizate altminteri, periodic, principalului factor decizional operațional, chiar dacă nu sunt incluse în evaluarea profitului sau pierderii pe segment:
                  
                              (a)
                           
                           
                              veniturile de la clienții externi;
                           
                        
                              (b)
                           
                           
                              …
                           
                        
            TRANZIȚIA ȘI DATA INTRĂRII ÎN VIGOARE
      
                  35A
               
               
                  Punctul 23 a fost modificat de Îmbunătățirile aduse IFRS-urilor publicate în aprilie 2009. O entitate trebuie să aplice respectiva modificare pentru perioade anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificarea pentru o perioadă anterioară, entitatea trebuie să prezinte acest fapt.
               
            
                  36
               
               
                  Informațiile pe segment pentru anii anteriori care sunt raportate ca informații comparative pentru anul în care s-au aplicat inițial (inclusiv aplicarea modificării punctului 23 care s-a făcut în aprilie 2009) trebuie retratate conform dispozițiilor prezentului IFRS, cu excepția cazului în care informațiile necesare nu sunt disponibile și costul elaborării acestora ar fi excesiv.
               
            
         Modificarea IAS 1 Prezentarea situațiilor financiare
         
      
      Punctul 69 se modifică. Punctul 139D se adaugă.
      STRUCTURĂ ȘI CONȚINUT
      
         Situația poziției financiare
      
      
         Datorii curente
      
      
                  
                     69
                  
               
               
                  O entitate trebuie să clasifice o datorie drept datorie curentă atunci când:
                  
                              
                                 (a)
                              
                           
                           
                              
                                 se preconizează decontarea datoriei în cursul ciclului său normal de exploatare;
                              
                           
                        
                              
                                 (b)
                              
                           
                           
                              
                                 datoria este deținută, în principal, în scopul tranzacționării;
                              
                           
                        
                              
                                 (c)
                              
                           
                           
                              
                                 datoria trebuie decontată în termen de douăsprezece luni după perioada de raportare; sau
                              
                           
                        
                              
                                 (d)
                              
                           
                           
                              
                                 entitatea nu are un drept necondiționat de a amâna decontarea datoriei pentru cel puțin douăsprezece luni după perioada de raportare (a se vedea punctul 73). Condițiile unei datorii care ar putea avea drept rezultat, la latitudinea partenerului, decontarea sa prin emiterea instrumentelor de capitaluri proprii nu îi afectează clasificarea.
                              
                           
                        
                     O entitate trebuie să clasifice toate celelalte datorii ca datorii pe termen lung.
                  
               
            TRANZIȚIA ȘI DATA INTRĂRII ÎN VIGOARE
      
                  139D
               
               
                  Punctul 69 a fost modificat de Îmbunătățirile aduse IFRS-urilor publicate în aprilie 2009. O entitate trebuie să aplice acea modificare pentru perioade anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificarea pentru o perioadă anterioară, entitatea trebuie să prezinte acest fapt.
               
            
         Modificarea IAS 7 Situația aferentă fluxurilor de trezorerie
         
      
      Punctul 16 se modifică, iar punctul 56 se adaugă.
      PREZENTAREA UNEI SITUAȚII A FLUXURILOR DE TREZORERIE
      
         Activități de investiție
      
      
                  16
               
               
                  Prezentarea separată a fluxurilor de trezorerie care rezultă din activități de investiție este importantă deoarece fluxurile de trezorerie reprezintă măsura în care s-au făcut cheltuieli pentru resursele menite să genereze venituri și fluxuri de trezorerie viitoare. Numai cheltuielile care au drept rezultat un activ recunoscut în situația poziției financiare sunt eligibile pentru clasificarea drept activități de investiție. Exemplele de fluxuri de trezorerie din activitățile de investiție sunt:
                  
                              (a)
                           
                           
                              …
                           
                        
            DATA INTRĂRII ÎN VIGOARE
      
                  56
               
               
                  Punctul 16 a fost modificat de Îmbunătățirile aduse IFRS-urilor publicate în aprilie 2009. O entitate trebuie să aplice acea modificare pentru perioade anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificarea pentru o perioadă anterioară, entitatea trebuie să prezinte acest fapt.
               
            
         Modificarea IAS 17 Contracte de leasing
         
      
      Punctele 14 și 15 se elimină. Se adaugă punctele 15A, 68A și 69A.
      CLASIFICAREA CONTRACTELOR DE LEASING
      
                  14
               
               
                  [Eliminat]
               
            
                  15
               
               
                  [Eliminat]
               
            
                  15A
               
               
                  Atunci când un contract de leasing cuprinde atât elemente de terenuri, cât și de clădiri, o entitate evaluează separat clasificarea fiecărui element drept un leasing financiar sau operațional, în conformitate cu punctele 7-13. Pentru a determina dacă elementul teren este un leasing operațional sau financiar, un factor important este faptul că terenul are, în mod normal, o durată nedefinită de viață economică.
               
            PREVEDERI TRANZITORII
      
                  
                     68A
                  
               
               
                  O entitate trebuie să-și reevalueze clasificarea elementelor de teren din contractele de leasing neexpirate la data la care adoptă modificările prezentate la punctul 69A, pe baza informațiilor existente la începutul acestor contracte de leasing. Ea trebuie să recunoască retroactiv un contract de leasing nou clasificat drept un leasing financiar, în conformitate cu IAS 8 Politici contabile, modificări ale estimărilor contabile și erori. Totuși, dacă o entitate nu deține informațiile necesare pentru aplicarea retroactivă a modificărilor, ea trebuie:
                  
                              
                                 (a)
                              
                           
                           
                              
                                 să aplice modificările la acele contracte de leasing pe baza faptelor și circumstanțelor existente la data la care adoptă modificările; și
                              
                           
                        
                              
                                 (b)
                              
                           
                           
                              
                                 să recunoască activul și datoria aferent(ă) unui contract de leasing pe terenuri, nou clasificat drept leasing financiar la valorile lor juste de la acea dată; orice diferență dintre acele valori juste este recunoscută la rezultate reportate.
                              
                           
                        
            DATA INTRĂRII ÎN VIGOARE
      
                  69A
               
               
                  Punctele 14 și 15 au fost eliminate, iar punctele 15A și 68A au fost adăugate ca parte a Îmbunătățirilor aduse IFRS-urilor publicate în aprilie 2009. O entitate trebuie să aplice aceste modificări pentru perioadele anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificările pentru o perioadă anterioară, entitatea trebuie să prezinte acest fapt.
               
            
         Modificarea IAS 36 Deprecierea activelor
         
      
      Punctul 80 se modifică, iar punctul 140E se adaugă.
      UNITĂȚILE GENERATOARE DE NUMERAR ȘI FONDUL COMERCIAL
      
         Valoarea recuperabilă și valoarea contabilă ale unei unități generatoare de numerar
      
      
         Fond comercial
      
      
         Alocarea fondului comercial unităților generatoare de numerar
      
      
                  
                     80
                  
               
               
                  În scopul efectuării testelor de depreciere, fondul comercial dobândit dintr-o combinare de întreprinderi trebuie alocat, de la data achiziționării, fiecărei unități sau fiecărui grup de unități generatoare de numerar a(al) dobânditorului despre care se consideră că va beneficia de sinergiile combinării de întreprinderi, indiferent dacă alte active sau datorii ale entității dobândite sunt alocate respectivelor unități sau grupuri de unități. Fiecare unitate sau grup de unități căreia (căruia) îi este alocat fondul comercial trebuie:
                  
                              
                                 (a)
                              
                           
                           
                              
                                 să reprezinte cel mai mic nivel din cadrul entității, nivel la care fondul comercial este monitorizat în scopul gestionării interne; și
                              
                           
                        
                              
                                 (b)
                              
                           
                           
                              
                                 să nu fie mai mare decât un segment de activitate, conform definiției de la punctul 5 din IFRS 8 Segmente operaționale, înainte de agregare.
                              
                           
                        
            PREVEDERI TRANZITORII ȘI DATA INTRĂRII ÎN VIGOARE
      
                  140E
               
               
                  Îmbunătățirile aduse IFRS-urilor publicate în aprilie 2009 au modificat punctul 80 litera (b). O entitate trebuie să aplice în mod prospectiv modificarea pentru perioadele anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificarea pentru o perioadă anterioară, entitatea trebuie să prezinte acest fapt.
               
            
         Modificarea IAS 38 Imobilizări necorporale
         
      
      Punctele 36, 37, 40, 41 și 130C se modifică, iar punctul 130E se adaugă.
      RECUNOAȘTERE ȘI EVALUARE
      
         Achiziția ca parte a unei combinări de întreprinderi
      
      
         Evaluarea valorii juste a unei imobilizări necorporale obținute în urma unei combinări de întreprinderi
      
      
                  36
               
               
                  O imobilizare necorporală dobândită printr-o combinare de întreprinderi poate fi separabilă, dar numai împreună cu un contract, un activ sau o datorie identificabil(ă) aferente. În astfel de cazuri, dobânditorul recunoaște imobilizarea necorporală separat de fondul comercial, dar împreună cu elementul aferent.
               
            
                  37
               
               
                  Dobânditorul poate recunoaște un grup de imobilizări necorporale complementare drept activ unic, cu condiția ca activele individuale din grup să aibă durate similare de viață utilă. De exemplu, termenii „marcă” și „nume de marcă” sunt deseori utilizați ca sinonime pentru mărci comerciale și alte mărci. Totuși, aceștia din urmă sunt termeni generali de marketing utilizați în mod normal pentru referiri la un grup de active complementare cum ar fi marca comercială (sau marca de servicii) și numele aferent de comercializare, formulele, rețetele și expertiza tehnologică.
               
            
                  40
               
               
                  Dacă nu există o piață activă pentru o imobilizare necorporală, valoarea sa justă este suma pe care entitatea ar fi plătit-o pentru activ, la data achiziției, într-o tranzacție desfășurată în condiții obiective, între părți interesate și aflate în cunoștință de cauză, pe baza celor mai bune informații disponibile. Pentru stabilirea acestei sume, o entitate ia în considerare rezultatul tranzacțiilor recente pentru active similare. De exemplu, o entitate poate aplica multipli care să reflecte tranzacții actuale pe piață pentru factorii care duc la profitabilitatea activului (cum ar fi veniturile, profitul din exploatare sau câștigurile înainte de dobândă, impozitare, depreciere și amortizare).
               
            
                  41
               
               
                  Este posibil ca entitățile frecvent implicate în cumpărarea și vânzarea imobilizărilor necorporale unice să fi dezvoltat tehnici de estimare indirectă a valorilor lor juste. Aceste tehnici pot fi utilizate pentru evaluarea inițială a imobilizării necorporale dobândite într-o combinare de întreprinderi dacă obiectivul lor este acela de a estima valoarea justă și dacă ele reflectă tranzacții și practici actuale din domeniul din care face parte imobilizarea. Aceste tehnici includ, de exemplu:
                  
                              (a)
                           
                           
                              actualizarea fluxurilor de trezorerie nete viitoare estimate din activ; sau
                           
                        
                              (b)
                           
                           
                              estimarea costurilor pe care entitatea le evită prin deținerea imobilizării necorporale, neavând nevoie:
                              
                                          (i)
                                       
                                       
                                          să primească autorizație pentru ea de la o altă parte în cadrul unei tranzacții realizate în condiții obiective (ca în abordarea de „scutire de drepturi de autor”, utilizând fluxuri de trezorerie nete actualizate); sau
                                       
                                    
                                          (ii)
                                       
                                       
                                          să o recreeze sau să o înlocuiască (ca în abordarea costurilor).
                                       
                                    
                        
            PREVEDERI TRANZITORII ȘI DATA INTRĂRII ÎN VIGOARE
      
                  130C
               
               
                  IFRS 3 (revizuit în 2008) a modificat punctele 12, 33-35, 68, 69, 94 și 130, a eliminat punctele 38 și 129 și a adăugat punctul 115A. Îmbunătățirile aduse IFRS-urilor publicate în aprilie 2009 au modificat punctele 36 și 37. O entitate trebuie să aplice în mod prospectiv modificările pentru perioadele anuale care încep la 1 iulie 2009 sau ulterior acestei date. Prin urmare, valorile recunoscute pentru imobilizările necorporale și fondul comercial în cadrul combinărilor de întreprinderi anterioare nu trebuie să fie ajustate. Dacă o entitate aplică IFRS 3 (revizuit în 2008) pentru o perioadă anterioară, ea trebuie să aplice modificările pentru acea perioadă anterioară și să prezinte acest fapt.
               
            
                  130E
               
               
                  
                     Îmbunătățirile aduse IFRS-urilor publicate în aprilie 2009 au modificat punctele 40 și 41. O entitate trebuie să aplice în mod prospectiv modificările pentru perioadele anuale care încep la 1 iulie 2009 sau ulterior acestei date. Se permite aplicarea anterior acestei date. Dacă o entitate aplică modificările pentru o perioadă anterioară, entitatea trebuie să prezinte acest fapt.
               
            
         Modificarea IAS 39 Instrumente financiare: recunoaștere și evaluare
         
      
      Punctele 2 litera (g), 80, 97, 100 și 108C se modifică, iar punctul 103K se adaugă.
      DOMENIU DE APLICARE
      
                  
                     2
                  
               
               
                  Prezentul standard trebuie aplicat de către toate entitățile pentru toate tipurile de instrumente financiare, exceptând:
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 contractele forward dintre un dobânditor și un acționar vânzător pentru cumpărarea sau vânzarea unei entități dobândite care va avea drept rezultat o combinare de întreprinderi la o dată viitoare de achiziție. Termenul de contract forward nu trebuie să depășească o perioadă rezonabilă care este necesară în mod normal pentru a obține aprobările necesare și pentru finalizarea tranzacției.
                              
                           
                        
                              
                                 (h)
                              
                           
                           
                              
                                 …
                              
                           
                        
            ACOPERIREA ÎMPOTRIVA RISCURILOR
      
         Elemente acoperite împotriva riscurilor
      
      
         Elemente care intră în această categorie
      
      
                  80
               
               
                  În sensul contabilității de acoperire împotriva riscurilor, doar activele, datoriile, angajamentele ferme sau tranzacțiile prognozate foarte probabile care implică o parte externă entității pot fi desemnate ca elemente acoperite împotriva riscurilor. Prin urmare, contabilitatea de acoperire împotriva riscurilor poate fi aplicată tranzacțiilor dintre entități din același grup doar în situațiile financiare separate sau individuale ale acelor entități și nu în situațiile financiare consolidate ale grupului. Ca excepție …
               
            
         Contabilitatea de acoperire împotriva riscurilor
      
      
         Acoperiri ale fluxurilor de trezorerie împotriva riscurilor
      
      
                  
                     97
                  
               
               
                  Dacă acoperirea unei tranzacții prognozate împotriva riscurilor are drept rezultat ulterior recunoașterea unui activ financiar sau a unei datorii financiare, atunci câștigurile sau pierderile asociate care au fost recunoscute la alte rezultate globale în conformitate cu punctul 95 trebuie să fie reclasificate de la capitaluri proprii în profit sau pierdere ca o ajustare de reclasificare [a se vedea IAS 1 (revizuit în 2007)] în aceeași perioadă sau aceleași perioade în care fluxurile de trezorerie acoperite preconizate afectează profitul sau pierderea (cum ar fi în perioadele în care se recunoaște venitul sau cheltuiala cu dobânda). Totuși, dacă o entitate preconizează că o parte sau toată pierderea recunoscută la alte rezultate globale nu va fi recuperată în una sau mai multe perioade viitoare, ea trebuie să reclasifice la profit sau pierdere ca ajustare de reclasificare valoarea care nu se preconizează că va fi recuperată.
               
            
                  
                     100
                  
               
               
                  Pentru acoperirile fluxurilor de trezorerie împotriva riscurilor, altele decât cele la care se referă punctele 97 și 98, valorile care fuseseră recunoscute la alte rezultate globale trebuie reclasificate de la capitaluri proprii în profit sau pierdere ca o ajustare de reclasificare [a se vedea IAS 1 (revizuit în 2007)] în aceeași perioadă sau aceleași perioade în care fluxurile de trezorerie prognozate acoperite afectează profitul sau pierderea (de exemplu, atunci când are loc o vânzare prognozată).
               
            DATA INTRĂRII ÎN VIGOARE ȘI TRANZIȚIA
      
                  103K
               
               
                  Îmbunătățirile aduse IFRS-urilor publicate în aprilie 2009 au modificat punctele 2 litera (g), 97, 100 și AG30 litera (g). O entitate trebuie să aplice prospectiv modificările la punctele 2 litera (g), 97 și 100 tuturor contractelor neexpirate pentru perioadele anuale care încep la 1 ianuarie 2010 sau ulterior acestei date. O entitate trebuie să aplice modificarea de la punctul AG30 litera (g) pentru perioadele anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificarea pentru o perioadă anterioară, entitatea trebuie să prezinte acest fapt.
               
            
                  108C
               
               
                  Punctele 9, 73 și AG8 au fost modificate, iar punctul 50A a fost adăugat prin Îmbunătățirile aduse IFRS-urilor publicate în mai 2008. Punctul 80 a fost modificat de Îmbunătățirile aduse IFRS-urilor publicate în aprilie 2009. O entitate trebuie să aplice aceste modificări pentru perioadele anuale care încep la 1 ianuarie 2009 sau ulterior acestei date. O entitate trebuie să aplice modificările de la punctele 9 și 50A de la data și în modul în care a aplicat modificările din 2005 descrise la punctul 105A. Aplicarea anterioară a tuturor modificărilor este permisă. Dacă o entitate aplică modificările pentru o perioadă anterioară, entitatea trebuie să prezinte acest fapt.
               
            
         Modificarea îndrumărilor de aplicare a IAS 39 Instrumente financiare: recunoaștere și evaluare
         
      
      Punctul AG30 litera (g) se modifică.
      INSTRUMENTE DERIVATE ÎNCORPORATE (PUNCTELE 10-13)
      
                  AG30
               
               
                  În următoarele exemple caracteristicile economice și riscurile unui instrument derivat încorporat nu sunt strâns legate de contractul-gazdă [punctul 11 litera (a)]. În aceste exemple, presupunând că sunt îndeplinite condițiile de la punctul 11 literele (b) și (c), o entitate contabilizează instrumentul derivat încorporat separat de contractul-gazdă.
                  …
                  
                              (g)
                           
                           
                              O opțiune call, put sau de plată anticipată încorporată într-un contract-gazdă de datorie sau într-un contract-gazdă de asigurare nu este strâns legată de contractul-gazdă în afară de cazul în care:
                              
                                          (i)
                                       
                                       
                                          prețul de exercitare a opțiunii este aproximativ egal la fiecare dată de exercitare cu costul amortizat al instrumentului-gazdă de datorie sau cu valoarea contabilă a contractului-gazdă de asigurare; sau
                                       
                                    
                                          (ii)
                                       
                                       
                                          prețul de exercitare a opțiunii de plată în avans rambursează creditorul până la o valoare care atinge cel mult valoarea actualizată aproximativă a dobânzii pierdute pentru perioada rămasă din contractul-gazdă. Dobânda pierdură este produsul valorii principalului plătite în avans înmulțit cu diferența de rată a dobânzii. Diferența de rată a dobânzii este surplusul ratei dobânzii efective a contractului-gazdă față de rata dobânzii efective pe care entitatea ar primi-o la data plății în avans dacă ar reinvesti valoarea principalului plătit în avans într-un contract similar pentru perioada rămasă din contractul-gazdă.
                                       
                                    Evaluarea care urmărește să determine dacă opțiunea call sau put este strâns legată de contractul gazdă de datorie se face înainte de separarea elementului de capitaluri proprii al unui instrument convertibil de datorie, în conformitate cu IAS 32.
                           
                        
                              (h)
                           
                           
                              …
                           
                        
            
         Modificarea IFRIC 9 Reevaluarea instrumentelor derivate încorporate
         
      
      Punctul 5 se modifică, iar punctul 11 se adaugă.
      DOMENIU DE APLICARE
      
                  5
               
               
                  Prezenta interpretare nu se aplică instrumentelor derivate încorporate din contracte dobândite în cadrul:
                  
                              (a)
                           
                           
                              unei combinări de întreprinderi (conform definiției din IFRS 3 Combinări de întreprinderi, revizuit în 2008);
                           
                        
                              (b)
                           
                           
                              unei combinări de entități sau întreprinderi aflate sub control comun conform descrierii de la punctele B1-B4 din IFRS 3 (revizuit în 2008); sau
                           
                        
                              (c)
                           
                           
                              formării unei asocieri în participație, conform definiției din IAS 31 Interese în asocierile în participație
                              
                           
                        sau posibilei lor reevaluări la data achiziției (1).
               
            DATA INTRĂRII ÎN VIGOARE ȘI TRANZIȚIA
      
                  11
               
               
                  Punctul 5 a fost modificat de Îmbunătățirile aduse IFRS-urilor publicate în aprilie 2009. O entitate trebuie să aplice în mod prospectiv modificarea pentru perioadele anuale care încep la 1 iulie 2009 sau ulterior acestei date. Dacă o entitate aplică IFRS 3 (revizuit în 2008) pentru o perioadă anterioară, ea trebuie să aplice modificările pentru acea perioadă anterioară și să prezinte acest fapt.
               
            
         Modificarea IFRIC 16 Acoperirea împotriva riscurilor a unei investiții nete într-o operațiune din străinătate
         
      
      Punctele 14 și 18 se modifică.
      CONSENS
      
         Condițiile în care poate fi deținut instrumentul de acoperire împotriva riscurilor
      
      
                  14
               
               
                  Un instrument derivat sau nederivat (sau o combinație de instrumente derivate și nederivate) poate fi desemnat ca instrument de acoperire împotriva riscului în acoperirea unei investiții nete într-o operațiune din străinătate. Instrumentul (instrumentele) de acoperire împotriva riscului poate (pot) fi deținut(e) de orice entitate sau entități din cadrul unui grup, atât timp cât sunt îndeplinite dispozițiile de desemnare, documentare și eficacitate din IAS 39 punctul 88 care se referă la acoperirea investițiilor nete împotriva riscurilor. În special, strategia de acoperire împotriva riscurilor a grupului trebuie documentată în mod clar deoarece există posibilitatea ca grupul să dețină desemnări diferite la niveluri diferite.
               
            DATA INTRĂRII ÎN VIGOARE
      
                  18
               
               
                  O entitate trebuie să aplice prezenta interpretare pentru perioadele anuale care încep la 1 octombrie 2008 sau ulterior acestei date. O entitate trebuie să aplice modificarea punctului 14 făcută de Îmbunătățirile aduse IFRS-urilor publicate în aprilie 2009 pentru perioadele anuale care încep la 1 iulie 2009 sau ulterior acestei date. Aplicarea ambelor anterior acestei date este permisă. Dacă o entitate aplică prezenta interpretare pentru o perioadă anterioară datei de 1 octombrie 2008, sau modificarea punctului 14 înainte de 1 iulie 2009, ea trebuie să prezinte acest fapt.
               
            
         (1)  IFRS 3 (revizuit în 2008) abordează achiziția contractelor cu instrumente derivate încorporate dintr-o combinare de întreprinderi.